CELEX: 32012D0322
Language: bg
Date: 2012-06-20 00:00:00
Title: Решение 2012/322/ОВППС на Съвета от 20 юни 2012 година за изменение на Решение 2011/782/ОВППС относно ограничителни мерки срещу Сирия

26.6.2012   
            
            
               BG
            
            
               Официален вестник на Европейския съюз
            
            
               L 165/45
            
         РЕШЕНИЕ 2012/322/ОВППС НА СЪВЕТА
   от 20 юни 2012 година
   за изменение на Решение 2011/782/ОВППС относно ограничителни мерки срещу Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:
   
               (1)
            
            
               На 1 декември 2011 г. Съветът прие Решение 2011/782/ОВППС относно ограничителни мерки срещу Сирия (1).
            
         
               (2)
            
            
               Необходимо е да се доразвие приложението на член 1, параграф 3, буква б) и на член 1а, параграф 2, буква б) от Решение 2011/782/ОВППС.
            
         
               (3)
            
            
               Решение 2011/782/ОВППС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение 2011/782/ОВППС се изменя, както следва:
   
               (1)
            
            
               Член 1, параграф 3, буква б) се заменя със следното:
               
                           „б)
                        
                        
                           предоставянето, пряко или непряко, на финансиране или финансова помощ, свързани с посочените в параграфи 1 и 2 изделия, включително и по-специално безвъзмездни средства, заеми или застраховки на експортни кредити, както и застраховане и презастраховане, предназначени за продажбата, доставката, трансфера или износа на тези изделия, или за предоставянето на свързана с тях техническа помощ, посреднически или други услуги, за физически или юридически лица, образувания или органи в Сирия или за употреба в страната.“;
                        
                     
         
               (2)
            
            
               Член 1а, параграф 2, буква б) се заменя със следното:
               
                           „б)
                        
                        
                           финансиране или финансова помощ, свързани с посочените в параграф 1 изделия, включително и по-специално безвъзмездни средства, заеми и застраховки на експортни кредити, както и застраховане и презастраховане, предназначени за продажбата, доставката, трансфера или износа на тези изделия, или за предоставянето на свързана с тях техническа помощ, посреднически или други услуги, за физически или юридически лица, образувания или органи в Сирия или за употреба в страната.“
                        
                     
         Член 2
   Настоящото решение влиза в сила в деня на приемането му.
   
      Съставено в Брюксел на 20 юни 2012 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 319, 2.12.2011 г., стр. 56.